# Επίσημη Εφημερίδα C 260/2022

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 260 |
| | |
| Έκδοση στην ελληνική γλώσσα | Ανακοινώσεις και Πληροφορίες | 65ό έτος6 Ιουλίου 2022 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 260

Έκδοση στην ελληνική γλώσσα

Ανακοινώσεις και Πληροφορίες

65ό έτος6 Ιουλίου 2022

---

| Περιεχόμενα | Σελίδα |
| --- | --- |
| | II   Ανακοινώσεις |
| | ΑΝΑΚΟΙΝΩΣΕΙΣ ΤΩΝ ΘΕΣΜΙΚΩΝ ΚΑΙ ΛΟΙΠΩΝ ΟΡΓΑΝΩΝ ΚΑΙ ΤΩΝ ΟΡΓΑΝΙΣΜΩΝ ΤΗΣ ΕΥΡΩΠΑΪΚΗΣ ΕΝΩΣΗΣ |
| | Ευρωπαϊκή Επιτροπή |
| 2022/C 260/01 | Μη διατύπωση αντιρρήσεων σε κοινοποιηθείσα συγκέντρωση (Υπόθεση M.10775 — GBL / AFFIDEA) (
  1
  ) | 1 |

Περιεχόμενα

Σελίδα

II   Ανακοινώσεις

ΑΝΑΚΟΙΝΩΣΕΙΣ ΤΩΝ ΘΕΣΜΙΚΩΝ ΚΑΙ ΛΟΙΠΩΝ ΟΡΓΑΝΩΝ ΚΑΙ ΤΩΝ ΟΡΓΑΝΙΣΜΩΝ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

2022/C 260/01

Μη διατύπωση αντιρρήσεων σε κοινοποιηθείσα συγκέντρωση (Υπόθεση M.10775 — GBL / AFFIDEA) (
  1
  )

1

1

---

| | IV   Πληροφορίες |
| --- | --- |
| | ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ |
| | Ευρωπαϊκή Επιτροπή |
| 2022/C 260/02 | Ισοτιμίες του ευρώ — 5 Ιουλίου 2022 | 2 |
| | Eυρωπαίος Επόπτης Προστασίας Δεδομένων |
| 2022/C 260/03 | Περίληψη της γνωμοδότησης του Ευρωπαίου Επόπτη Προστασίας Δεδομένων σχετικά με τη σύσταση για απόφαση του Συμβουλίου με την οποία εξουσιοδοτείται η Επιτροπή να αρχίσει διαπραγματεύσεις για την τροποποίηση της συμφωνίας μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη διοικητική συνεργασία, την καταπολέμηση της απάτης και την είσπραξη απαιτήσεων στον τομέα του φόρου προστιθέμενης αξίας
  (Το πλήρες κείμενο της παρούσας γνωμοδότησης είναι διαθέσιμο στην αγγλική, γαλλική και γερμανική γλώσσα στον διαδικτυακό τόπο του ΕΕΠΔ www.edps.europa.eu) | 3 |

IV   Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

2022/C 260/02

Ισοτιμίες του ευρώ — 5 Ιουλίου 2022

2

Eυρωπαίος Επόπτης Προστασίας Δεδομένων

2022/C 260/03

Περίληψη της γνωμοδότησης του Ευρωπαίου Επόπτη Προστασίας Δεδομένων σχετικά με τη σύσταση για απόφαση του Συμβουλίου με την οποία εξουσιοδοτείται η Επιτροπή να αρχίσει διαπραγματεύσεις για την τροποποίηση της συμφωνίας μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη διοικητική συνεργασία, την καταπολέμηση της απάτης και την είσπραξη απαιτήσεων στον τομέα του φόρου προστιθέμενης αξίας
  (Το πλήρες κείμενο της παρούσας γνωμοδότησης είναι διαθέσιμο στην αγγλική, γαλλική και γερμανική γλώσσα στον διαδικτυακό τόπο του ΕΕΠΔ www.edps.europa.eu)

(Το πλήρες κείμενο της παρούσας γνωμοδότησης είναι διαθέσιμο στην αγγλική, γαλλική και γερμανική γλώσσα στον διαδικτυακό τόπο του ΕΕΠΔ www.edps.europa.eu)

3

---

| | V   Γνωστοποιήσεις |
| --- | --- |
| | ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΚΟΙΝΗΣ ΕΜΠΟΡΙΚΗΣ ΠΟΛΙΤΙΚΗΣ |
| | Ευρωπαϊκή Επιτροπή |
| 2022/C 260/04 | Ανακοίνωση για την επανέναρξη των ερευνών αντιντάμπινγκ και κατά των επιδοτήσεων όσον αφορά τον εκτελεστικό κανονισμό (ΕΕ) 2019/73 της Επιτροπής και τον εκτελεστικό κανονισμό (ΕΕ) 2019/72 της Επιτροπής για την επιβολή μέτρων στις εισαγωγές ηλεκτρικών ποδηλάτων από τη Λαϊκή Δημοκρατία της Κίνας, μετά τις αποφάσεις της 27ης Απριλίου 2022 στις υποθέσεις T-242/19 και T-243/19 | 5 |
| | ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ |
| | Ευρωπαϊκή Επιτροπή |
| 2022/C 260/05 | Προηγούμενη κοινοποίηση συγκέντρωσης (Υπόθεση M.10659 – VITERRA / GAVILON AGRICULTURE INVESTMENT) (
  1
  ) | 10 |

V   Γνωστοποιήσεις

ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΚΟΙΝΗΣ ΕΜΠΟΡΙΚΗΣ ΠΟΛΙΤΙΚΗΣ

Ευρωπαϊκή Επιτροπή

2022/C 260/04

Ανακοίνωση για την επανέναρξη των ερευνών αντιντάμπινγκ και κατά των επιδοτήσεων όσον αφορά τον εκτελεστικό κανονισμό (ΕΕ) 2019/73 της Επιτροπής και τον εκτελεστικό κανονισμό (ΕΕ) 2019/72 της Επιτροπής για την επιβολή μέτρων στις εισαγωγές ηλεκτρικών ποδηλάτων από τη Λαϊκή Δημοκρατία της Κίνας, μετά τις αποφάσεις της 27ης Απριλίου 2022 στις υποθέσεις T-242/19 και T-243/19

5

ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ

Ευρωπαϊκή Επιτροπή

2022/C 260/05

Προηγούμενη κοινοποίηση συγκέντρωσης (Υπόθεση M.10659 – VITERRA / GAVILON AGRICULTURE INVESTMENT) (
  1
  )

1

10

---

| | |
| --- | --- |
| | (1)   Κείμενο που παρουσιάζει ενδιαφέρον για τον ΕΟΧ |

---

(1)   Κείμενο που παρουσιάζει ενδιαφέρον για τον ΕΟΧ

1

| EL | |
| --- | --- |

EL

---

II Ανακοινώσεις

ΑΝΑΚΟΙΝΩΣΕΙΣ ΤΩΝ ΘΕΣΜΙΚΩΝ ΚΑΙ ΛΟΙΠΩΝ ΟΡΓΑΝΩΝ ΚΑΙ ΤΩΝ ΟΡΓΑΝΙΣΜΩΝ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

| 6.7.2022 | EL | Επίσημη Εφημερίδα της Ευρωπαϊκής Ένωσης | C 260/1 |
| --- | --- | --- | --- |

6.7.2022

EL

Επίσημη Εφημερίδα της Ευρωπαϊκής Ένωσης

C 260/1

---

Μη διατύπωση αντιρρήσεων σε κοινοποιηθείσα συγκέντρωση

(Υπόθεση M.10775 — GBL / AFFIDEA)

(Κείμενο που παρουσιάζει ενδιαφέρον για τον ΕΟΧ)

(2022/C 260/01)

Στις 29.6.2022, η Επιτροπή αποφάσισε να μη διατυπώσει αντιρρήσεις σχετικά με την ανωτέρω κοινοποιηθείσα συγκέντρωση και να τη χαρακτηρίσει συμβιβάσιμη με την εσωτερική αγορά. Η απόφαση αυτή βασίζεται στο άρθρο 6 παράγραφος 1 στοιχείο β) του κανονισμού (ΕΚ) αριθ. 139/2004 του Συμβουλίου (1). Το πλήρες κείμενο της απόφασης διατίθεται μόνο στα αγγλικά και θα δημοσιοποιηθεί χωρίς τα επιχειρηματικά απόρρητα στοιχεία τα οποία ενδέχεται να περιέχει. Θα διατίθεται:

| — | από τη σχετική με τις συγκεντρώσεις ενότητα του ιστότοπου της Επιτροπής για τον ανταγωνισμό (http://ec.europa.eu/competition/mergers/cases/). O ιστότοπος αυτός παρέχει διάφορα μέσα που βοηθούν στον εντοπισμό μεμονωμένων αποφάσεων για συγκεντρώσεις, όπως ευρετήρια επιχειρήσεων, αριθμών υποθέσεων και ημερομηνιών, καθώς και τομεακά ευρετήρια, |
| --- | --- |

—

από τη σχετική με τις συγκεντρώσεις ενότητα του ιστότοπου της Επιτροπής για τον ανταγωνισμό (http://ec.europa.eu/competition/mergers/cases/). O ιστότοπος αυτός παρέχει διάφορα μέσα που βοηθούν στον εντοπισμό μεμονωμένων αποφάσεων για συγκεντρώσεις, όπως ευρετήρια επιχειρήσεων, αριθμών υποθέσεων και ημερομηνιών, καθώς και τομεακά ευρετήρια,

| — | σε ηλεκτρονική μορφή στον ιστότοπο EUR-Lex (http://eur-lex.europa.eu/homepage.html?locale=el) με αριθμό εγγράφου 32022M10775. Ο ιστότοπος EUR-Lex αποτελεί την επιγραμμική πρόσβαση στην ευρωπαϊκή νομοθεσία. |
| --- | --- |

—

σε ηλεκτρονική μορφή στον ιστότοπο EUR-Lex (http://eur-lex.europa.eu/homepage.html?locale=el) με αριθμό εγγράφου 32022M10775. Ο ιστότοπος EUR-Lex αποτελεί την επιγραμμική πρόσβαση στην ευρωπαϊκή νομοθεσία.

---

(1)  ΕΕ L 24 της 29.1.2004, σ. 1.

---

IV Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Ευρωπαϊκή Επιτροπή

| 6.7.2022 | EL | Επίσημη Εφημερίδα της Ευρωπαϊκής Ένωσης | C 260/2 |
| --- | --- | --- | --- |

6.7.2022

EL

Επίσημη Εφημερίδα της Ευρωπαϊκής Ένωσης

C 260/2

---

Ισοτιμίες του ευρώ (1)

5 Ιουλίου 2022

(2022/C 260/02)

1 ευρώ =

| | Νομισματική μονάδα | Ισοτιμία |
| --- | --- | --- |
| USD | δολάριο ΗΠΑ | 1,0290 |
| JPY | ιαπωνικό γιεν | 139,77 |
| DKK | δανική κορόνα | 7,4396 |
| GBP | λίρα στερλίνα | 0,85845 |
| SEK | σουηδική κορόνα | 10,8031 |
| CHF | ελβετικό φράγκο | 0,9932 |
| ISK | ισλανδική κορόνα | 139,10 |
| NOK | νορβηγική κορόνα | 10,2850 |
| BGN | βουλγαρικό λεβ | 1,9558 |
| CZK | τσεχική κορόνα | 24,751 |
| HUF | ουγγρικό φιορίνι | 407,38 |
| PLN | πολωνικό ζλότι | 4,7448 |
| RON | ρουμανικό λέου | 4,9438 |
| TRY | τουρκική λίρα | 17,5049 |
| AUD | δολάριο Αυστραλίας | 1,5180 |
| CAD | δολάριο Καναδά | 1,3364 |
| HKD | δολάριο Χονγκ Κονγκ | 8,0748 |
| NZD | δολάριο Νέας Ζηλανδίας | 1,6772 |
| SGD | δολάριο Σιγκαπούρης | 1,4455 |
| KRW | ουόν Νότιας Κορέας | 1 348,97 |
| ZAR | νοτιοαφρικανικό ραντ | 16,9143 |
| CNY | κινεζικό ρενμινμπί γιουάν | 6,9029 |
| HRK | κροατική κούνα | 7,5246 |
| IDR | ρουπία Ινδονησίας | 15 487,93 |
| MYR | μαλαισιανό ρινγκίτ | 4,5477 |
| PHP | πέσο Φιλιππινών | 57,009 |
| RUB | ρωσικό ρούβλι | |
| THB | ταϊλανδικό μπατ | 36,879 |
| BRL | ρεάλ Βραζιλίας | 5,5141 |
| MXN | πέσο Μεξικού | 21,0171 |
| INR | ινδική ρουπία | 81,6730 |

Νομισματική μονάδα

Ισοτιμία

USD

δολάριο ΗΠΑ

1,0290

JPY

ιαπωνικό γιεν

139,77

DKK

δανική κορόνα

7,4396

GBP

λίρα στερλίνα

0,85845

SEK

σουηδική κορόνα

10,8031

CHF

ελβετικό φράγκο

0,9932

ISK

ισλανδική κορόνα

139,10

NOK

νορβηγική κορόνα

10,2850

BGN

βουλγαρικό λεβ

1,9558

CZK

τσεχική κορόνα

24,751

HUF

ουγγρικό φιορίνι

407,38

PLN

πολωνικό ζλότι

4,7448

RON

ρουμανικό λέου

4,9438

TRY

τουρκική λίρα

17,5049

AUD

δολάριο Αυστραλίας

1,5180

CAD

δολάριο Καναδά

1,3364

HKD

δολάριο Χονγκ Κονγκ

8,0748

NZD

δολάριο Νέας Ζηλανδίας

1,6772

SGD

δολάριο Σιγκαπούρης

1,4455

KRW

ουόν Νότιας Κορέας

1 348,97

ZAR

νοτιοαφρικανικό ραντ

16,9143

CNY

κινεζικό ρενμινμπί γιουάν

6,9029

HRK

κροατική κούνα

7,5246

IDR

ρουπία Ινδονησίας

15 487,93

MYR

μαλαισιανό ρινγκίτ

4,5477

PHP

πέσο Φιλιππινών

57,009

RUB

ρωσικό ρούβλι

THB

ταϊλανδικό μπατ

36,879

BRL

ρεάλ Βραζιλίας

5,5141

MXN

πέσο Μεξικού

21,0171

INR

ινδική ρουπία

81,6730

---

(1)  Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

---

Eυρωπαίος Επόπτης Προστασίας Δεδομένων

| 6.7.2022 | EL | Επίσημη Εφημερίδα της Ευρωπαϊκής Ένωσης | C 260/3 |
| --- | --- | --- | --- |

6.7.2022

EL

Επίσημη Εφημερίδα της Ευρωπαϊκής Ένωσης

C 260/3

---

Περίληψη της γνωμοδότησης του Ευρωπαίου Επόπτη Προστασίας Δεδομένων σχετικά με τη σύσταση για απόφαση του Συμβουλίου με την οποία εξουσιοδοτείται η Επιτροπή να αρχίσει διαπραγματεύσεις για την τροποποίηση της συμφωνίας μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη διοικητική συνεργασία, την καταπολέμηση της απάτης και την είσπραξη απαιτήσεων στον τομέα του φόρου προστιθέμενης αξίας

(Το πλήρες κείμενο της παρούσας γνωμοδότησης είναι διαθέσιμο στην αγγλική, γαλλική και γερμανική γλώσσα στον διαδικτυακό τόπο του ΕΕΠΔ www.edps.europa.eu)

(2022/C 260/03)

Στις 26 Απριλίου 2022, η Ευρωπαϊκή Επιτροπή εξέδωσε πρόταση σύστασης για απόφαση του Συμβουλίου με την οποία εξουσιοδοτείται η Επιτροπή να αρχίσει διαπραγματεύσεις για την τροποποίηση της συμφωνίας μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη διοικητική συνεργασία, την καταπολέμηση της απάτης και την είσπραξη απαιτήσεων στον τομέα του φόρου προστιθέμενης αξίας («η πρόταση»).

Στόχος της πρότασης είναι η τροποποίηση της συμφωνίας που ισχύει επί του παρόντος μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη διοικητική συνεργασία («η συμφωνία»). Η συμφωνία επιτρέπει στα κράτη μέλη της ΕΕ και στη Νορβηγία να συνεργάζονται για την καταπολέμηση της απάτης στον τομέα του ΦΠΑ και να παρέχουν αμοιβαία συνδρομή για την είσπραξη απαιτήσεων στον τομέα του ΦΠΑ με παρόμοιο τρόπο όπως τα κράτη μέλη της ΕΕ δυνάμει του κανονισμού (ΕΕ) αριθ. 904/2010 του Συμβουλίου και της οδηγίας 2010/24/ΕΕ του Συμβουλίου (1). Η τροποποίηση της συμφωνίας θα επιτρέψει τη διοικητική συνεργασία με τη Νορβηγία με νέα εργαλεία συνεργασίας, παρόμοια με εκείνα που εισήχθησαν στον κανονισμό (ΕΕ) αριθ. 904/2010 (2) με τον κανονισμό (ΕΕ) 2018/1541 του Συμβουλίου (3).

Το παράρτημα της πρότασης περιέχει τις οδηγίες διαπραγμάτευσης για την τροποποίηση της συμφωνίας, οι οποίες θα καλύπτουν τη διοικητική συνεργασία μέσω της ανταλλαγής πληροφοριών με τη χρήση άλλων μέσων πέραν των τυποποιημένων εντύπων· διοικητικές έρευνες που διεξάγονται από κοινού και επακόλουθες ενέργειες στο πλαίσιο του Eurofisc, που θεσπίστηκαν με τον κανονισμό (EΕ) 2018/1541. Οι οδηγίες διαπραγμάτευσης επισημαίνουν επίσης την ανάγκη να αντικατασταθεί η αναφορά στην καταργούμενη οδηγία 95/46/ΕΚ του Ευρωπαϊκού Κοινοβουλίου και του Συμβουλίου (4) με αναφορά στον κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου (5) («ο ΓΚΠΔ»).

Ο ΕΕΠΔ λαμβάνει υπόψη τις εγγυήσεις για την προστασία των δεδομένων όσον αφορά την αρχή του περιορισμού του σκοπού και του περιορισμού της περιόδου αποθήκευσης που προβλέπονται στο άρθρο 55 παράγραφος 5 του κανονισμού (ΕΕ) αριθ. 904/2010 του Συμβουλίου, όπως τροποποιήθηκε με τον κανονισμό (ΕΕ) 2018/1541 του Συμβουλίου, σύμφωνα με τις οποίες λαμβάνει χώρα η συνεργασία μεταξύ της Νορβηγίας και των κρατών μελών της ΕΕ. Ωστόσο, ο ΕΕΠΔ συνιστά να συμπεριληφθεί στις οδηγίες διαπραγμάτευσης ρητή αναφορά στις εν λόγω εγγυήσεις.

Ο ΕΕΠΔ λαμβάνει υπόψη τις εγγυήσεις σχετικά με την προστασία των δεδομένων προσωπικού χαρακτήρα που περιλαμβάνονται ήδη στη συμφωνία. Παρ’ όλα αυτά, ο ΕΕΠΔ συνιστά περαιτέρω ουσιαστική ευθυγράμμιση του άρθρου 6 παράγραφος 7 της συμφωνίας με τις διατάξεις του κεφαλαίου V του ΓΚΠΔ.

Ο ΕΕΠΔ συνιστά επίσης την προσθήκη αναφοράς στην εν λόγω διαβούλευση του ΕΕΠΔ σε αιτιολογική σκέψη της πρότασης.

1.   ΕΙΣΑΓΩΓΗ

| 1. | Στις 26 Απριλίου 2022, η Ευρωπαϊκή Επιτροπή εξέδωσε πρόταση σύστασης για απόφαση του Συμβουλίου με την οποία εξουσιοδοτείται η Επιτροπή να αρχίσει διαπραγματεύσεις για την τροποποίηση της συμφωνίας μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη διοικητική συνεργασία, την καταπολέμηση της απάτης και την είσπραξη απαιτήσεων στον τομέα του φόρου προστιθέμενης αξίας (6) («η πρόταση»). |
| --- | --- |

1.

| 2. | Στόχος της πρότασης είναι η τροποποίηση της συμφωνίας μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη διοικητική συνεργασία, την καταπολέμηση της απάτης και την είσπραξη απαιτήσεων στον τομέα του φόρου προστιθέμενης αξίας («η συμφωνία») (7) με τη συμπερίληψη νέων εργαλείων που θα επιτρέψουν τη βελτίωση της συνεργασίας και την ενίσχυση της καταπολέμησης της απάτης, προσφέροντας έτσι πλεονεκτήματα και για τα δύο μέρη της συμφωνίας (Νορβηγία και κράτη μέλη) (8). |
| --- | --- |

2.

| 3. | Η παρούσα γνωμοδότηση του ΕΕΠΔ εκδίδεται κατόπιν αιτήματος διαβούλευσης που υπέβαλε η Ευρωπαϊκή Επιτροπή στις 28 Απριλίου 2022, σύμφωνα με το άρθρο 42 παράγραφος 1 του κανονισμού EUDPR. |
| --- | --- |

3.

5.   ΣΥΜΠΕΡΑΣΜΑΤΑ

| 18. | Λαμβάνοντας υπόψη τα ανωτέρω, ο ΕΕΠΔ διατυπώνει τις ακόλουθες συστάσεις:






  (1) | να συμπεριληφθεί στις οδηγίες διαπραγμάτευσης ρητή αναφορά στις εγγυήσεις προστασίας των δεδομένων σχετικά με την αρχή του περιορισμού του σκοπού και του περιορισμού της περιόδου αποθήκευσης που προβλέπονται στο άρθρο 55 παράγραφος 5 του κανονισμού (ΕΕ) αριθ. 904/2010, όπως τροποποιήθηκε με τον κανονισμό (ΕΕ) 2018/1541.· |
| --- | --- | --- |

18.

(1)

να συμπεριληφθεί στις οδηγίες διαπραγμάτευσης ρητή αναφορά στις εγγυήσεις προστασίας των δεδομένων σχετικά με την αρχή του περιορισμού του σκοπού και του περιορισμού της περιόδου αποθήκευσης που προβλέπονται στο άρθρο 55 παράγραφος 5 του κανονισμού (ΕΕ) αριθ. 904/2010, όπως τροποποιήθηκε με τον κανονισμό (ΕΕ) 2018/1541.·

| (2) | να συμπεριληφθεί στις οδηγίες διαπραγμάτευσης αναφορά στην ανάγκη ευθυγράμμισης των διατάξεων του άρθρου 6 παράγραφος 7 της συμφωνίας με τις σχετικές διατάξεις που περιλαμβάνονται στο κεφάλαιο V του ΓΚΠΔ· |
| --- | --- |

(2)

να συμπεριληφθεί στις οδηγίες διαπραγμάτευσης αναφορά στην ανάγκη ευθυγράμμισης των διατάξεων του άρθρου 6 παράγραφος 7 της συμφωνίας με τις σχετικές διατάξεις που περιλαμβάνονται στο κεφάλαιο V του ΓΚΠΔ·

| (3) | να προστεθεί αναφορά στη διαβούλευση του ΕΕΠΔ σε αιτιολογική σκέψη της πρότασης. |
| --- | --- |

(3)

να προστεθεί αναφορά στη διαβούλευση του ΕΕΠΔ σε αιτιολογική σκέψη της πρότασης.

Βρυξέλλες, 20 Ιουνίου 2022.

Wojciech Rafał WIEWIÓROWSKI

---

(1)  Κανονισμός (ΕΕ) αριθ. 904/2010 του Συμβουλίου, της 7ης Οκτωβρίου 2010, για τη διοικητική συνεργασία και την καταπολέμηση της απάτης στον τομέα του φόρου προστιθέμενης αξίας (ΕΕ L 268 της 12.10.2010, σ. 1).

1

(2)  Οδηγία 2010/24/ΕΕ του Συμβουλίου, της 16ης Μαρτίου 2010, περί αμοιβαίας συνδρομής για την είσπραξη απαιτήσεων σχετικών με φόρους, δασμούς και άλλα μέτρα (ΕΕ L 84 της 31.3.2010, σ. 1).

2

(3)  Κανονισμός (EE) 2018/1541 του Συμβουλίου, της 2ας Οκτωβρίου 2018, για την τροποποίηση των κανονισμών (ΕΕ) αριθ. 904/2010 και (ΕΕ) 2017/2454 σχετικά με μέτρα ενίσχυσης της διοικητικής συνεργασίας στον τομέα του φόρου προστιθέμενης αξίας (ΕΕ L 259 της 16.10.2018, σ. 1).

3

(4)  Οδηγία 95/46/EK του Ευρωπαϊκού Κοινοβουλίου και του Συμβουλίου της 24ης Οκτωβρίου 1995 για την προστασία των φυσικών προσώπων έναντι. της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281 της 23.11.1995, σ. 31).

4

(5)  Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ L 119 της 4.5.2016, σ. 1).

5

(6)  COM(2022) 166 final.

6

(7)  Συμφωνία μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη διοικητική συνεργασία, την καταπολέμηση της απάτης και την είσπραξη απαιτήσεων στον τομέα του φόρου προστιθέμενης αξίας (ΕΕ L 195 της 1.8.2018, σ. 3).

7

(8)  COM(2022) 166 final, σ. 2.

8

---

V Γνωστοποιήσεις

ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΚΟΙΝΗΣ ΕΜΠΟΡΙΚΗΣ ΠΟΛΙΤΙΚΗΣ

Ευρωπαϊκή Επιτροπή

| 6.7.2022 | EL | Επίσημη Εφημερίδα της Ευρωπαϊκής Ένωσης | C 260/5 |
| --- | --- | --- | --- |

6.7.2022

EL

Επίσημη Εφημερίδα της Ευρωπαϊκής Ένωσης

C 260/5

---

Ανακοίνωση για την επανέναρξη των ερευνών αντιντάμπινγκ και κατά των επιδοτήσεων όσον αφορά τον εκτελεστικό κανονισμό (ΕΕ) 2019/73 της Επιτροπής και τον εκτελεστικό κανονισμό (ΕΕ) 2019/72 της Επιτροπής για την επιβολή μέτρων στις εισαγωγές ηλεκτρικών ποδηλάτων από τη Λαϊκή Δημοκρατία της Κίνας, μετά τις αποφάσεις της 27ης Απριλίου 2022 στις υποθέσεις T-242/19 και T-243/19

(2022/C 260/04)

1.   Αποφάσεις

Στις αποφάσεις του της 27ης Απριλίου 2022 στις υποθέσεις T-242/19 (1) και T-243/19 (2) Giant Electric Vehicle Kunshan Co. Ltd (στο εξής: Giant) κατά Επιτροπής (στο εξής: αποφάσεις), το Γενικό Δικαστήριο της Ευρωπαϊκής Ένωσης (στο εξής: Γενικό Δικαστήριο) ακύρωσε τον εκτελεστικό κανονισμό (ΕΕ) 2019/73 της Επιτροπής, της 17ης Ιανουαρίου 2019, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ηλεκτρικών ποδηλάτων καταγωγής Λαϊκής Δημοκρατίας της Κίνας (3) και τον εκτελεστικό κανονισμό (ΕΕ) 2019/72 της Επιτροπής, της 17ης Ιανουαρίου 2019, για την επιβολή οριστικού αντισταθμιστικού δασμού στις εισαγωγές ηλεκτρικών ποδηλάτων καταγωγής Λαϊκής Δημοκρατίας της Κίνας (4) (στο εξής: επίμαχοι κανονισμοί) όσον αφορά την Giant.

Η Giant προσέβαλε την προσαρμογή που έγινε στην τιμή εξαγωγής της για πωλήσεις μέσω συνδεδεμένων εμπόρων εγκατεστημένων στην Ένωση, προσαρμογή για την οποία χρησιμοποιήθηκε κατ’ αναλογία το άρθρο 2 παράγραφος 9 του κανονισμού (ΕΕ) 2016/1036 (5) (στο εξής: βασικός κανονισμός αντιντάμπινγκ) για τους σκοπούς του υπολογισμού της υποτιμολόγησης. Ειδικότερα, η Giant ισχυρίστηκε ότι η προσαρμογή —η αφαίρεση των γενικών και διοικητικών εξόδων και εξόδων πωλήσεως του συνδεδεμένου εισαγωγέα και ενός πλασματικού κέρδους— άλλαξε το επίπεδο εμπορίας των εξαγωγικών της πωλήσεων, γεγονός που οδήγησε στη σύγκριση της τιμής εξαγωγής της σε επίπεδο εισαγωγέα με τις ενωσιακές τιμές σε επίπεδο λιανοπωλητών. Αυτή η προσαρμοσμένη τιμή εξαγωγής συγκρίθηκε με τις τιμές πώλησης του ενωσιακού κλάδου παραγωγής στους πρώτους ανεξάρτητους πελάτες του κατά την πώληση μέσω συνδεδεμένων εταιρειών πωλήσεων στην ΕΕ, ούτως ώστε να υπολογιστεί η υποτιμολόγηση και η πώληση σε χαμηλότερες τιμές. Επιπλέον, η Giant προσέβαλε την αντιμετώπιση των πωλήσεων κατασκευαστή πρωτότυπου εξοπλισμού (στο εξής: ΚΠΕ) για τους σκοπούς του υπολογισμού της υποτιμολόγησης. Κατά την άποψη της Giant, οι πωλήσεις προϊόντων των ενωσιακών παραγωγών υπό το εμπορικό τους σήμα σε λιανοπωλητές θα έπρεπε να είχαν προσαρμοστεί στο επίπεδο πώλησης σε μη συνδεδεμένο πελάτη ΚΠΕ στην Ένωση πριν από τη σύγκρισή τους με τις πωλήσεις ΚΠΕ της.

Το Γενικό Δικαστήριο έκρινε ότι η Επιτροπή δεν ήταν υποχρεωμένη να καθορίσει τα περιθώρια υποτιμολόγησης και ότι μπορούσε να βασίσει την ανάλυσή της για τη ζημία και, ως εκ τούτου, την αιτιώδη συνάφεια σε άλλα φαινόμενα τιμών που παρατίθενται στο άρθρο 3 παράγραφος 3 του βασικού κανονισμού αντιντάμπινγκ και στο άρθρο 8 παράγραφος 2 του κανονισμού (ΕΕ) 2016/1037 (6) (στο εξής: βασικός κανονισμός κατά των επιδοτήσεων), όπως η συμπίεση των τιμών του ενωσιακού κλάδου παραγωγής σε σημαντικό βαθμό ή η παρεμπόδιση της αύξησης των τιμών σε σημαντικό βαθμό. Ωστόσο, και στις δύο περιπτώσεις, δεδομένου ότι η Επιτροπή βασίστηκε στον υπολογισμό της υποτιμολόγησης στο πλαίσιο του άρθρου 3 παράγραφος 3 και του άρθρου 8 παράγραφος 2, το Γενικό Δικαστήριο διαπίστωσε ότι η Επιτροπή, λαμβάνοντας υπόψη ορισμένα στοιχεία σε σχέση με τις τιμές των ενωσιακών παραγωγών τα οποία ωστόσο είχε αφαιρέσει από τις τιμές της προσφεύγουσας (ή δεν υπήρχαν όσον αφορά τις πωλήσεις ΚΠΕ, καθώς η αγορά επόμενου σταδίου του οικείου προϊόντος (7) πραγματοποιήθηκε από τον ίδιο τον ανεξάρτητο αγοραστή), δεν προέβη σε δίκαιη σύγκριση κατά τον υπολογισμό του περιθωρίου υποτιμολόγησης της προσφεύγουσας. Το Γενικό Δικαστήριο επισήμανε ότι αυτό το μεθοδολογικό σφάλμα είχε ως αποτέλεσμα τον εντοπισμό υποτιμολόγησης στις εν λόγω τιμές, της οποίας η σημασία ή η ύπαρξη δεν είχε αποδειχθεί δεόντως.

Λαμβάνοντας υπόψη τη σημασία που απέδωσε η Επιτροπή στην ύπαρξη υποτιμολόγησης ως παράγοντα πρωταρχικής σημασίας για τη διαπίστωση της ζημίας και ως καθοριστικό στοιχείο για την εξαγωγή συμπεράσματος σχετικά με την αιτιώδη συνάφεια μεταξύ των εισαγωγών που αποτελούν αντικείμενο ντάμπινγκ ή επιδοτήσεων και της εν λόγω ζημίας, το Γενικό Δικαστήριο έκρινε ότι το σφάλμα κατά τον υπολογισμό της υποτιμολόγησης αρκούσε για να αναιρέσει την ανάλυση της Επιτροπής σχετικά με την αιτιώδη συνάφεια, της οποίας η ύπαρξη αποτελεί ουσιώδες στοιχείο για την επιβολή των μέτρων.

Τέλος, το Γενικό Δικαστήριο επισήμανε ότι ανεξαρτήτως της κατ’ αναλογία εφαρμογής του άρθρου 2 παράγραφος 9 του βασικού κανονισμού αντιντάμπινγκ για την εκτίμηση της ύπαρξης ζημίας κατά την έννοια του άρθρου 3 του ίδιου κανονισμού ή κατά την έννοια του άρθρου 8 του βασικού κανονισμού κατά των επιδοτήσεων, η ανάλυση της Επιτροπής βάσει των προαναφερόμενων διατάξεων πάσχει, εν πάση περιπτώσει, λόγω του καταχρηστικού χαρακτήρα της σύγκρισης που διαπιστώθηκε στο πλαίσιο του δεύτερου σκέλους της σχετικής αίτησης (8) (9).

Το Γενικό Δικαστήριο επισήμανε επίσης ότι το επίπεδο εξάλειψης της ζημίας καθορίστηκε βάσει σύγκρισης που περιλάμβανε τον σταθμισμένο μέσο όρο της τιμής εισαγωγής των παραγωγών-εξαγωγέων του δείγματος, δεόντως προσαρμοσμένο για το κόστος εισαγωγής και τους τελωνειακούς δασμούς, όπως είχε προσδιοριστεί στο πλαίσιο του υπολογισμού της υποτιμολόγησης (10) (11). Κατά συνέπεια, έκρινε ότι σε περίπτωση που δεν υπήρχε το μεθοδολογικό λάθος αναφορικά με την υποτιμολόγηση των τιμών της προσφεύγουσας, δεν μπορεί να αποκλειστεί ότι το περιθώριο ζημίας του ενωσιακού κλάδου παραγωγής θα προσδιοριζόταν σε χαμηλότερο επίπεδο από αυτό που προσδιορίζεται στους επίμαχους κανονισμούς και σε ακόμα χαμηλότερο επίπεδο από το περιθώριο ντάμπινγκ ή το ποσό των αντισταθμίσιμων επιδοτήσεων που προσδιορίζεται στους εν λόγω κανονισμούς. Στην περίπτωση αυτή, σύμφωνα με το άρθρο 9 παράγραφος 4 του βασικού κανονισμού αντιντάμπινγκ και με το άρθρο 15 παράγραφος 1 του βασικού κανονισμού κατά των επιδοτήσεων, το ποσό των αντίστοιχων δασμών θα πρέπει να μειωθεί σε ποσοστό επαρκές για την εξάλειψη της εν λόγω ζημίας (12) (13).

Κατόπιν των ανωτέρω, το Δικαστήριο ακύρωσε αμφότερους τους επίμαχους κανονισμούς όσον αφορά την Giant.

2.   Συνέπειες

Το άρθρο 266 της ΣΛΕΕ προβλέπει ότι τα θεσμικά όργανα πρέπει να λαμβάνουν τα απαραίτητα μέτρα ώστε να συμμορφώνονται προς τις αποφάσεις του Δικαστηρίου. Στην περίπτωση ακύρωσης πράξης που εκδόθηκε από τα θεσμικά όργανα στο πλαίσιο διοικητικής διαδικασίας, όπως οι έρευνες αντιντάμπινγκ και κατά των επιδοτήσεων, η συμμόρφωση προς την απόφαση του Γενικού Δικαστηρίου συνίσταται στην αντικατάσταση της ακυρωθείσας πράξης από νέα πράξη, στην οποία έχει εξαλειφθεί η παρανομία που επισήμανε το Δικαστήριο (14).

Σύμφωνα με τη νομολογία του Δικαστηρίου, η διαδικασία αντικατάστασης της ακυρωθείσας πράξης μπορεί να επαναλαμβάνεται από το συγκεκριμένο σημείο κατά το οποίο συνέβη η παρανομία (15). Αυτό συνεπάγεται ειδικότερα ότι σε περίπτωση ακύρωσης πράξης με την οποία περατώνεται μια διοικητική διαδικασία, η εν λόγω ακύρωση δεν επηρεάζει αναγκαστικά τις προπαρασκευαστικές πράξεις, όπως η κίνηση της διαδικασίας αντιντάμπινγκ. Στην περίπτωση ακύρωσης, για παράδειγμα, κανονισμού για την επιβολή οριστικών μέτρων αντιντάμπινγκ, αυτό σημαίνει ότι, μετά την ακύρωση, η διαδικασία αντιντάμπινγκ εξακολουθεί να εκκρεμεί, διότι η πράξη με την οποία περατώθηκε η διαδικασία αντιντάμπινγκ έχει εξαφανιστεί από την έννομη τάξη της Ένωσης (16), εκτός εάν η παρανομία συνέβη κατά το στάδιο της έναρξης.

Στην υπό κρίση υπόθεση, το Γενικό Δικαστήριο ακύρωσε τους επίμαχους κανονισμούς αντιντάμπινγκ και κατά των επιδοτήσεων για έναν κοινό λόγο, ήτοι επειδή η Επιτροπή δεν πραγματοποίησε δίκαιη σύγκριση στην ανάλυση της υποτιμολόγησης στο ίδιο στάδιο εμπορίας κατά τον προσδιορισμό της ύπαρξης σημαντικής υποτιμολόγησης. Κατά το Γενικό Δικαστήριο, το σφάλμα αυτό επηρέασε επίσης την ανάλυση της αιτιώδους συνάφειας και, δυνητικά, το περιθώριο ζημίας όσον αφορά την προσφεύγουσα.

Τα υπόλοιπα πορίσματα και συμπεράσματα των επίμαχων κανονισμών που δεν αμφισβητήθηκαν ή αμφισβητήθηκαν αλλά δεν εξετάστηκαν από το Γενικό Δικαστήριο εξακολουθούν να ισχύουν και δεν επηρεάζονται από την επανέναρξη αυτή.

3.   Διαδικασία επανέναρξης

Με βάση τα ανωτέρω, η Επιτροπή αποφάσισε να κινήσει εκ νέου τις έρευνες αντιντάμπινγκ και κατά των επιδοτήσεων σχετικά με τις εισαγωγές ηλεκτρικών ποδηλάτων καταγωγής Λαϊκής Δημοκρατίας της Κίνας, οι οποίες οδήγησαν στην έκδοση των επίμαχων κανονισμών, στο μέτρο που αφορούν την Giant Electric Vehicle Kunshan Co. Ltd. Η επανέναρξη των αρχικών ερευνών συνεχίζεται από το σημείο κατά το οποίο σημειώθηκε η παρατυπία.

Σκοπός της επανέναρξης των αρχικών ερευνών είναι η πλήρης διόρθωση των σφαλμάτων που εντόπισε το Γενικό Δικαστήριο και η εκτίμηση του κατά πόσον η εφαρμογή των κανόνων, όπως αποσαφηνίστηκαν από το Γενικό Δικαστήριο, απαιτεί την εκ νέου επιβολή των μέτρων στο αρχικό ή σε αναθεωρημένο επίπεδο, αν υπάρχει, από την ημερομηνία κατά την οποία οι επίμαχοι κανονισμοί τέθηκαν αρχικά σε ισχύ.

Τα ενδιαφερόμενα μέρη ενημερώνονται ότι τυχόν μελλοντική οφειλή θα εξαρτηθεί από τα πορίσματα αυτής της επανεξέτασης.

4.   Γραπτά υπομνήματα

Όλα τα ενδιαφερόμενα μέρη, και ιδίως η Giant, καλούνται να γνωστοποιήσουν τις απόψεις τους, να υποβάλουν πληροφορίες και να προσκομίσουν αποδεικτικά στοιχεία σχετικά με ζητήματα που αφορούν την επανέναρξη της έρευνας. Οι εν λόγω πληροφορίες και τα συνοδευτικά αποδεικτικά στοιχεία πρέπει να περιέλθουν στην Επιτροπή εντός 20 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα της Ευρωπαϊκής Ένωσης, εκτός αν ορίζεται διαφορετικά.

5.   Δυνατότητα ακρόασης από τις υπηρεσίες ερευνών της Επιτροπής

Όλα τα ενδιαφερόμενα μέρη μπορούν να ζητήσουν ακρόαση από τις υπηρεσίες ερευνών της Επιτροπής. Οποιαδήποτε αίτηση ακρόασης θα πρέπει να υποβάλλεται γραπτώς και να εξηγούνται οι λόγοι υποβολής της. Για ακροάσεις σχετικά με ζητήματα που αφορούν την επανέναρξη των ερευνών, οι αιτήσεις πρέπει να υποβάλλονται εντός 15 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα της Ευρωπαϊκής Ένωσης. Ακολούθως, η αίτηση ακρόασης πρέπει να υποβληθεί εντός των συγκεκριμένων προθεσμιών που θα ορίσει η Επιτροπή κατά την επικοινωνία της με τα ενδιαφερόμενα μέρη.

6.   Οδηγίες για την υποβολή γραπτών παρατηρήσεων και την αποστολή αλληλογραφίας

Οι πληροφορίες που υποβάλλονται στην Επιτροπή για τους σκοπούς των ερευνών εμπορικής άμυνας δεν υπόκεινται σε δικαιώματα πνευματικής ιδιοκτησίας. Τα ενδιαφερόμενα μέρη, πριν υποβάλουν στην Επιτροπή πληροφορίες και/ή δεδομένα τα οποία υπόκεινται σε δικαιώματα πνευματικής ιδιοκτησίας τρίτων, πρέπει να ζητήσουν ειδική άδεια από τον κάτοχο των δικαιωμάτων πνευματικής ιδιοκτησίας που να επιτρέπει ρητά στην Επιτροπή α) να χρησιμοποιήσει τις πληροφορίες και τα δεδομένα για τους σκοπούς της παρούσας διαδικασίας εμπορικής άμυνας και β) να παράσχει τις πληροφορίες και/ή τα δεδομένα στα ενδιαφερόμενα μέρη της παρούσας έρευνας, σε μορφή που να τους επιτρέπει να ασκήσουν τα δικαιώματα άμυνάς τους.

Όλες οι γραπτές παρατηρήσεις, συμπεριλαμβανομένων των πληροφοριών που ζητούνται στην παρούσα ανακοίνωση, τα συμπληρωμένα ερωτηματολόγια και η αλληλογραφία των ενδιαφερόμενων μερών για τα οποία ζητείται εμπιστευτική μεταχείριση φέρουν την ένδειξη «Sensitive» (ευαίσθητο έγγραφο) (17). Τα μέρη που υποβάλλουν πληροφορίες κατά τη διάρκεια της παρούσας έρευνας καλούνται να αιτιολογήσουν την αίτησή τους για εμπιστευτική μεταχείριση. Σύμφωνα με το άρθρο 19 παράγραφος 2 του βασικού κανονισμού αντιντάμπινγκ και το άρθρο 29 παράγραφος 2 του βασικού κανονισμού κατά των επιδοτήσεων, τα μέρη τα οποία υποβάλλουν πληροφορίες που φέρουν την ένδειξη «Sensitive» οφείλουν να προσκομίσουν μη εμπιστευτικού χαρακτήρα περιλήψεις τους, οι οποίες θα φέρουν την ένδειξη «For inspection by interested parties» (υπόψη των ενδιαφερόμενων μερών). Οι εν λόγω περιλήψεις πρέπει να είναι αρκετά λεπτομερείς, ώστε να επιτρέπουν την κατανόηση, σε ικανοποιητικό βαθμό, της ουσίας των πληροφοριών που υποβάλλονται εμπιστευτικά. Αν μέρος που υποβάλλει εμπιστευτικές πληροφορίες δεν εξηγήσει πειστικά τους λόγους για τους οποίους αιτείται την εμπιστευτική μεταχείρισή τους ή δεν προσκομίσει μη εμπιστευτικού χαρακτήρα περίληψή τους στην απαιτούμενη μορφή και ποιότητα, η Επιτροπή μπορεί να μη λάβει υπόψη τις εν λόγω πληροφορίες, εκτός αν καταδεικνύεται επαρκώς από έγκυρες πηγές ότι οι πληροφορίες είναι ορθές.

Τα ενδιαφερόμενα μέρη καλούνται να υποβάλλουν όλες τις παρατηρήσεις και τις αιτήσεις τους μέσω της πλατφόρμας TRON.tdi (https://tron.trade.ec.europa.eu/tron/TDI) μαζί με αίτηση να καταχωριστούν ως ενδιαφερόμενα μέρη, σαρωμένες εξουσιοδοτήσεις και πιστοποιητικά. Με τη χρήση της πλατφόρμας TRON.tdi ή του ηλεκτρονικού ταχυδρομείου, τα ενδιαφερόμενα μέρη εκφράζουν τη συμφωνία τους με τους κανόνες που ισχύουν για την ηλεκτρονική υποβολή στοιχείων, οι οποίοι περιλαμβάνονται στο έγγραφο «ΑΛΛΗΛΟΓΡΑΦΙΑ ΜΕ ΤΗΝ ΕΥΡΩΠΑΪΚΗ ΕΠΙΤΡΟΠΗ ΣΕ ΥΠΟΘΕΣΕΙΣ ΕΜΠΟΡΙΚΗΣ ΑΜΥΝΑΣ», το οποίο είναι δημοσιευμένο στον ιστότοπο της ΓΔ Εμπορίου: http://trade.ec.europa.eu/doclib/docs/2011/june/tradoc_148003.pdf. Τα ενδιαφερόμενα μέρη πρέπει να δηλώσουν την επωνυμία, τη διεύθυνση, τον αριθμό τηλεφώνου και ισχύουσα διεύθυνση ηλεκτρονικού ταχυδρομείου τους, και να εξασφαλίσουν ότι η παρεχόμενη διεύθυνση ηλεκτρονικού ταχυδρομείου είναι ενεργή και επίσημη επιχειρηματική διεύθυνση ηλεκτρονικού ταχυδρομείου, η οποία ελέγχεται σε καθημερινή βάση. Από τη στιγμή που θα υποβληθούν τα στοιχεία επικοινωνίας, η Επιτροπή θα επικοινωνεί με τα ενδιαφερόμενα μέρη μόνο μέσω της πλατφόρμας TRON.tdi ή μέσω ηλεκτρονικού ταχυδρομείου, εκτός αν τα οικεία μέρη ζητήσουν ρητά να λαμβάνουν όλα τα έγγραφα της Επιτροπής με άλλα μέσα επικοινωνίας ή η φύση του εκάστοτε προς αποστολή εγγράφου απαιτεί τη χρήση συστημένης επιστολής. Για περαιτέρω κανόνες και πληροφορίες όσον αφορά την αλληλογραφία με την Επιτροπή, συμπεριλαμβανομένων των αρχών που εφαρμόζονται για την υποβολή παρατηρήσεων μέσω της πλατφόρμας TRON.tdi και μέσω ηλεκτρονικού ταχυδρομείου, τα ενδιαφερόμενα μέρη θα πρέπει να ανατρέξουν στις προαναφερόμενες οδηγίες επικοινωνίας με τα ενδιαφερόμενα μέρη.

Διεύθυνση της Επιτροπής για αλληλογραφία:

| European Commission |
| --- |
| Directorate-General for Trade |
| Directorate G |
| Office: CHAR 04/039 |
| 1049 Brussels |
| BELGIQUE/BELGIË |

European Commission

Directorate-General for Trade

Directorate G

Office: CHAR 04/039

1049 Brussels

BELGIQUE/BELGIË

TRON.tdi: https://tron.trade.ec.europa.eu/tron/tdi

Email: TRADE-AS646a-AD643a-EBIKES@ec.europa.eu

7.   Άρνηση συνεργασίας

Σύμφωνα με το άρθρο 18 του βασικού κανονισμού αντιντάμπινγκ και το άρθρο 28 του βασικού κανονισμού κατά των επιδοτήσεων, όταν ένα ενδιαφερόμενο μέρος αρνείται την πρόσβαση σε απαραίτητες πληροφορίες ή δεν τις παρέχει εντός των προβλεπόμενων προθεσμιών ή παρεμποδίζει σημαντικά την έρευνα, επιτρέπεται να συνάγονται προσωρινά ή τελικά συμπεράσματα, είτε καταφατικά είτε αποφατικά, με βάση τα διαθέσιμα στοιχεία.

Αν διαπιστωθεί ότι ένα ενδιαφερόμενο μέρος έχει προσκομίσει ψευδή ή παραπλανητικά στοιχεία, είναι δυνατόν να μη ληφθούν υπόψη τα εν λόγω στοιχεία και να χρησιμοποιηθούν τα διαθέσιμα στοιχεία.

Αν ένα ενδιαφερόμενο μέρος αρνείται να συνεργαστεί ή συνεργάζεται μεν, αλλά μόνο εν μέρει και, συνεπώς, τα συμπεράσματα βασίζονται στα διαθέσιμα στοιχεία σύμφωνα με το άρθρο 18 του βασικού κανονισμού αντιντάμπινγκ και το άρθρο 28 του βασικού κανονισμού κατά των επιδοτήσεων, το αποτέλεσμα ενδέχεται να είναι λιγότερο ευνοϊκό για το εν λόγω μέρος απ’ ό,τι θα ήταν αν είχε συνεργαστεί.

Η μη παροχή απάντησης σε μηχανογραφημένη μορφή δεν θεωρείται άρνηση συνεργασίας, υπό την προϋπόθεση ότι το ενδιαφερόμενο μέρος αποδεικνύει ότι η υποβολή απάντησης στη ζητούμενη μορφή θα συνεπαγόταν υπέρμετρο επιπρόσθετο φόρτο ή κόστος. Σ’ αυτήν την περίπτωση, το ενδιαφερόμενο μέρος θα πρέπει να επικοινωνήσει αμέσως με την Επιτροπή.

8.   Σύμβουλος ακροάσεων

Τα ενδιαφερόμενα μέρη μπορούν να ζητήσουν την παρέμβαση του συμβούλου ακροάσεων για τις διαδικασίες εμπορικών προσφυγών. Ο σύμβουλος ακροάσεων εξετάζει τις αιτήσεις πρόσβασης στον φάκελο, τις διαφορές σχετικά με τον εμπιστευτικό χαρακτήρα εγγράφων, τις αιτήσεις παράτασης προθεσμιών και οποιεσδήποτε άλλες αιτήσεις αφορούν τα δικαιώματα άμυνας των ενδιαφερόμενων μερών, καθώς και τις αιτήσεις που υποβάλλονται από τρίτους, όπως αυτές ενδέχεται να προκύψουν κατά τη διαδικασία.

Ο σύμβουλος ακροάσεων μπορεί να διοργανώσει ακρόαση με το ενδιαφερόμενο μέρος ή τα ενδιαφερόμενα μέρη και να μεσολαβήσει μεταξύ αυτού ή αυτών και των υπηρεσιών της Επιτροπής, ώστε να εξασφαλιστεί η πλήρης άσκηση των δικαιωμάτων άμυνας των ενδιαφερόμενων μερών. Κάθε αίτηση ακρόασης από τον σύμβουλο ακροάσεων θα πρέπει να υποβληθεί γραπτώς και να προσδιορίζει τους λόγους υποβολής της. Ο σύμβουλος ακροάσεων εξετάζει την αιτιολόγηση των αιτήσεων. Οι ακροάσεις αυτές θα πρέπει να πραγματοποιούνται μόνο αν τα ζητήματα δεν έχουν διευθετηθεί σε συνεργασία με τις υπηρεσίες της Επιτροπής σε εύθετο χρόνο.

Κάθε αίτηση πρέπει να υποβάλλεται εγκαίρως και χωρίς καθυστέρηση, ώστε να μην τίθεται σε κίνδυνο η ομαλή διεξαγωγή της διαδικασίας. Για τον σκοπό αυτό, τα ενδιαφερόμενα μέρη θα πρέπει να ζητήσουν την παρέμβαση του συμβούλου ακροάσεων το νωρίτερο δυνατόν μετά την επέλευση του γεγονότος που δικαιολογεί αυτή την παρέμβαση. Ο σύμβουλος ακροάσεων εξετάζει τους λόγους των αιτημάτων παρέμβασης, τη φύση των ζητημάτων που εγείρονται και τον αντίκτυπο των εν λόγω ζητημάτων στα δικαιώματα άμυνας, λαμβάνοντας δεόντως υπόψη το συμφέρον της χρηστής διοίκησης και της έγκαιρης ολοκλήρωσης της έρευνας.

Για περισσότερες πληροφορίες και στοιχεία επικοινωνίας, τα ενδιαφερόμενα μέρη μπορούν να ανατρέξουν στις ιστοσελίδες του συμβούλου ακροάσεων στον ιστότοπο της ΓΔ Εμπορίου: http://ec.europa.eu/trade/trade-policy-and-you/contacts/hearing-officer/.

9.   Επεξεργασία δεδομένων προσωπικού χαρακτήρα

Η επεξεργασία των δεδομένων προσωπικού χαρακτήρα που τυχόν συλλεγούν στο πλαίσιο της παρούσας έρευνας θα γίνει σύμφωνα με τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (18).

Για την ενημέρωση όλων των προσώπων σχετικά με την επεξεργασία δεδομένων προσωπικού χαρακτήρα στο πλαίσιο των δραστηριοτήτων εμπορικής άμυνας της Επιτροπής, έχει αναρτηθεί ανακοίνωση για την προστασία δεδομένων στον ιστότοπο της ΓΔ Εμπορίου: http://ec.europa.eu/trade/policy/accessing-markets/trade-defence.

10.   Πληροφορίες προς τις τελωνειακές αρχές

Από τις 7 Ιουλίου 2022, και εν αναμονή του αποτελέσματος αυτής της επανεξέτασης, αναστέλλεται η τελική οφειλή λόγω των δασμών αντιντάμπινγκ και των αντισταθμιστικών δασμών στις εισαγωγές ποδηλάτων με υποβοηθούμενη ποδηλάτηση με βοηθητικό ηλεκτροκινητήρα, που υπάγονται επί του παρόντος στους κωδικούς ΣΟ 8711 60 10 και ex 8711 60 90 (κωδικός TARIC 8711609010), καταγωγής Λαϊκής Δημοκρατίας της Κίνας, τα οποία παράγονται από την εταιρεία Giant Electric Vehicle Kunshan Co. Ltd (πρόσθετος κωδικός TARIC C383).

Δεδομένου ότι, στο παρόν στάδιο, το ποσό της τελικής οφειλής που προκύπτει από την επανεξέταση είναι αβέβαιο, η Επιτροπή ζητεί από τις εθνικές τελωνειακές αρχές να αναμείνουν το αποτέλεσμα της παρούσας έρευνας πριν αποφασίσουν για κάθε αίτηση επιστροφής που αφορά τους δασμούς αντιντάμπινγκ και/ή τους αντισταθμιστικούς δασμούς που ακυρώθηκαν από το Γενικό Δικαστήριο όσον αφορά την Giant Electric Vehicle Kunshan Co. Ltd.

Κατά συνέπεια, οι δασμοί αντιντάμπινγκ και οι αντισταθμιστικοί δασμοί που καταβλήθηκαν αντίστοιχα δυνάμει του εκτελεστικού κανονισμού (ΕΕ) 2019/73 της Επιτροπής, της 17ης Ιανουαρίου 2019, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ηλεκτρικών ποδηλάτων καταγωγής Λαϊκής Δημοκρατίας της Κίνας και του εκτελεστικού κανονισμού (ΕΕ) 2019/72 της Επιτροπής, της 17ης Ιανουαρίου 2019, με τον οποίο επιβλήθηκες οριστικός αντισταθμιστικός δασμός στις εισαγωγές ποδηλάτων με υποβοηθούμενη ποδηλάτηση με βοηθητικό ηλεκτροκινητήρα καταγωγής Λαϊκής Δημοκρατίας της Κίνας, τα οποία υπάγονται επί του παρόντος στους κωδικούς ΣΟ 8711 60 10 και ex 8711 60 90 (κωδικός TARIC 8711609010), καταγωγής Λαϊκής Δημοκρατίας της Κίνας, και τα οποία παράγονται από την Giant Electric Vehicle Kunshan Co. Ltd (πρόσθετος κωδικός TARIC C383), δεν θα πρέπει να επιστραφούν ούτε να διαγραφούν μέχρι την έκδοση του αποτελέσματος της έρευνας.

11.   Δημοσιοποίηση

Όλα τα ενδιαφερόμενα μέρη που έχουν καταχωριστεί ως τέτοια κατά τη διάρκεια των ερευνών που οδήγησαν στην έκδοση των επίμαχων κανονισμών θα ενημερωθούν στη συνέχεια για τα ουσιώδη πραγματικά περιστατικά και το σκεπτικό βάσει των οποίων πρόκειται η Επιτροπή να εφαρμόσει τις ανωτέρω αναφερόμενες αποφάσεις σε εύθετο χρόνο, και θα τους δοθεί η δυνατότητα να διατυπώσουν τις παρατηρήσεις τους πριν από τη λήψη οριστικής απόφασης.

---

(1)  Υπόθεση T-242/19 Giant Electric Vehicle Kunshan Co. Ltd. κατά Ευρωπαϊκής Επιτροπής, EU:T:2022:259.

(2)  Υπόθεση T-243/19 Giant Electric Vehicle Kunshan Co. Ltd. κατά Ευρωπαϊκής Επιτροπής, EU:T:2022:260.

(3)  ΕΕ L 16 της 18.1.2019, σ. 108.

(4)  ΕΕ L 16 της 18.1.2019, σ. 5.

(5)  Κανονισμός (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (ΕΕ L 176 της 30.6.2016, σ. 21).

(6)  Κανονισμός (ΕΕ) 2016/1037 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (ΕΕ L 176 της 30.6.2016, σ. 55).

(7)  Όπως ορίζεται στους επίμαχους κανονισμούς.

(8)  Υπόθεση T-242/19 Giant Electric Vehicle Kunshan Co. Ltd. κατά Ευρωπαϊκής Επιτροπής, EU:T:2022:259, σκέψη 126.

(9)  Υπόθεση T-243/19 Giant Electric Vehicle Kunshan Co. Ltd. κατά Ευρωπαϊκής Επιτροπής, EU:T:2022:260, σκέψη 118.

(10)  Υπόθεση T-242/19 Giant Electric Vehicle Kunshan Co. Ltd. κατά Ευρωπαϊκής Επιτροπής, EU:T:2022:259, σκέψη 122.

(11)  Υπόθεση T-243/19 Giant Electric Vehicle Kunshan Co. Ltd. κατά Ευρωπαϊκής Επιτροπής, EU:T:2022:260, σκέψη 114.

(12)  Υπόθεση T-242/19 Giant Electric Vehicle Kunshan Co. Ltd. κατά Ευρωπαϊκής Επιτροπής, EU:T:2022:259, σκέψη 123.

(13)  Υπόθεση T-243/19 Giant Electric Vehicle Kunshan Co. Ltd. κατά Ευρωπαϊκής Επιτροπής, EU:T:2022:260, σκέψη 115.

(14)  Συνεκδικασθείσες υποθέσεις 97, 193, 99 και 215/86, Αστερίς AE και λοιποί και Ελληνική Δημοκρατία κατά Επιτροπής, Συλλογή 1988, σ. 2181, σκέψεις 27 και 28· και υπόθεση T-440/20 Jindal Saw κατά Ευρωπαϊκής Επιτροπής, EU:T:2022:318.

(15)  Υπόθεση C-415/96, Ισπανία κατά Επιτροπής, Συλλογή 1998, σ. I-6993, σκέψη 31· υπόθεση C-458/98 P, Industrie des Poudres Sphériques κατά Συμβουλίου, Συλλογή 2000, σ. I-8147, σκέψεις 80 έως 85· υπόθεση T-301/01, Alitalia κατά Επιτροπής, Συλλογή 2008, σ. II-1753, σκέψεις 99 και 142· συνεκδικασθείσες υποθέσεις T-267/08 και T-279/08, Région Nord-Pas de Calais κατά Επιτροπής, Συλλογή 2011, σ. II-0000, σκέψη 83.

(16)  Υπόθεση C-415/96, Ισπανία κατά Επιτροπής, Συλλογή 1998, σ. I-6993, σκέψη 31· υπόθεση C-458/98 P, Industrie des Poudres Sphériques κατά Συμβουλίου, Συλλογή 2000, σ. I-8147, σκέψεις 80 έως 85.

(17)  Έγγραφο που φέρει την ένδειξη «Sensitive» είναι εμπιστευτικού χαρακτήρα σύμφωνα με το άρθρο 19 του βασικού κανονισμού και το άρθρο 6 της συμφωνίας του ΠΟΕ σχετικά με την εφαρμογή του άρθρου VI της GATT 1994 (συμφωνία αντιντάμπινγκ). Το έγγραφο αυτό επίσης προστατεύεται δυνάμει του άρθρου 4 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου (ΕΕ L 145 της 31.5.2001, σ. 43).

(18)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---

ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ

Ευρωπαϊκή Επιτροπή

| 6.7.2022 | EL | Επίσημη Εφημερίδα της Ευρωπαϊκής Ένωσης | C 260/10 |
| --- | --- | --- | --- |

6.7.2022

EL

Επίσημη Εφημερίδα της Ευρωπαϊκής Ένωσης

C 260/10

---

Προηγούμενη κοινοποίηση συγκέντρωσης

(Υπόθεση M.10659 – VITERRA / GAVILON AGRICULTURE INVESTMENT)

(Κείμενο που παρουσιάζει ενδιαφέρον για τον ΕΟΧ)

(2022/C 260/05)

1.

Η κοινοποίηση αφορά τις ακόλουθες επιχειρήσεις:

| — | Viterra Limited («Viterra», Κάτω Χώρες), |
| --- | --- |

—

Viterra Limited («Viterra», Κάτω Χώρες),

| — | τη δραστηριότητα της Gavilon Agriculture Investment, Inc. στον τομέα των σιτηρών και των συστατικών (« δραστηριότητα “‘σιτηρά και συστατικά’” της Gavilon», ΗΠΑ). |
| --- | --- |

—

τη δραστηριότητα της Gavilon Agriculture Investment, Inc. στον τομέα των σιτηρών και των συστατικών (« δραστηριότητα “‘σιτηρά και συστατικά’” της Gavilon», ΗΠΑ).

Η Viterra αποκτά, κατά την έννοια του άρθρου 3 παράγραφος 1 στοιχείο β) του κανονισμού συγκεντρώσεων, τον αποκλειστικό έλεγχο του συνόλου της δραστηριότητας «σιτηρά και συστατικά» της Gavilon.

Η συγκέντρωση πραγματοποιείται με αγορά μετοχών.

2.

| — | η Viterra δραστηριοποιείται στην παραγωγή, την εμπορία, την επεξεργασία, τον εξευγενισμό, την αποθήκευση και τον χειρισμό γεωργικών προϊόντων παγκοσμίως, όπως σπόρων και οσπρίων, ελαιούχων σπόρων, αλεύρων ελαιούχων σπόρων, ακατέργαστων και εξευγενισμένων ελαίων και αποξηραμένων σπόρων απόσταξης. Ειδικότερα, η Viterra δραστηριοποιείται στην προμήθεια αραβοσίτου και σίκαλης στην Ισπανία και σιταριού στην Ιταλία, |
| --- | --- |

—

η Viterra δραστηριοποιείται στην παραγωγή, την εμπορία, την επεξεργασία, τον εξευγενισμό, την αποθήκευση και τον χειρισμό γεωργικών προϊόντων παγκοσμίως, όπως σπόρων και οσπρίων, ελαιούχων σπόρων, αλεύρων ελαιούχων σπόρων, ακατέργαστων και εξευγενισμένων ελαίων και αποξηραμένων σπόρων απόσταξης. Ειδικότερα, η Viterra δραστηριοποιείται στην προμήθεια αραβοσίτου και σίκαλης στην Ισπανία και σιταριού στην Ιταλία,

| — | η δραστηριότητα «σιτηρά και συστατικά» της Gavilon αφορά στους τομείς της παραγωγής, της αποθήκευσης, του χειρισμού, της υλικοτεχνικής υποστήριξης, της εμπορίας και της διανομής σπόρων και συστατικών, όπως σπόρων και οσπρίων, ελαιούχων σπόρων, αλεύρων ελαιούχων σπόρων, ακατέργαστων και εξευγενισμένων ελαίων και αποξηραμένων σπόρων απόσταξης. Ειδικότερα, η δραστηριότητα «σιτηρά και συστατικά» της Gavilon αφορά στην προμήθεια αραβοσίτου και σίκαλης στην Ισπανία και σιταριού στην Ιταλία. |
| --- | --- |

—

η δραστηριότητα «σιτηρά και συστατικά» της Gavilon αφορά στους τομείς της παραγωγής, της αποθήκευσης, του χειρισμού, της υλικοτεχνικής υποστήριξης, της εμπορίας και της διανομής σπόρων και συστατικών, όπως σπόρων και οσπρίων, ελαιούχων σπόρων, αλεύρων ελαιούχων σπόρων, ακατέργαστων και εξευγενισμένων ελαίων και αποξηραμένων σπόρων απόσταξης. Ειδικότερα, η δραστηριότητα «σιτηρά και συστατικά» της Gavilon αφορά στην προμήθεια αραβοσίτου και σίκαλης στην Ισπανία και σιταριού στην Ιταλία.

3.

Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων. Εντούτοις, επιφυλάσσεται να λάβει τελική απόφαση ως προς το σημείο αυτό.

4.

Οι παρατηρήσεις πρέπει να περιέλθουν στην Επιτροπή το αργότερο εντός 10 ημερών από την ημερομηνία της παρούσας δημοσίευσης. Θα πρέπει πάντοτε να σημειώνονται τα ακόλουθα στοιχεία αναφοράς:

M.10659 – VITERRA / GAVILON AGRICULTURE INVESTMENT

Οι παρατηρήσεις μπορούν να σταλούν στην Επιτροπή με ηλεκτρονικό ταχυδρομείο, με φαξ ή ταχυδρομικώς. Στοιχεία επικοινωνίας:

Email: COMP-MERGER-REGISTRY@ec.europa.eu

Φαξ +32 22964301

Ταχυδρομική διεύθυνση:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  ΕΕ L 24 της 29.1.2004, σ. 1 («κανονισμός συγκεντρώσεων»).

1

---